પ્રાંતિજની શાંતિનાથ સોસાયટીમાં રહેતા એક વૃધ્ધાને હાઇવે રોડથી ભાંખરીયા જતા માર્ગ પર બુધવારે બે ગઠિયાઓએ દિલ્હીથી સ્પેશીયલ બહેનોને સુરક્ષા માટે આવ્યાનું કહી વૃધ્ધા પાસેના રૂા.૧૫ હજારની મત્તાના ઘરેણા કઢાવી ઘરેણા સાથે છૂમંતર થઇ જતા આ મુદ્દે પોલીસ ફરિયાદ નોંધાઇ છે. પ્રાંતિજ પોલીસ સ્ટેશનના સૂત્રો દ્વારા પ્રાપ્ત વિગત અનુસાર પ્રાંતિજની શાંતિનાથ સોસાયટીમાં રહેતા મંજુલાબેન જગદીશભાઇ પટેલને બુધવારે હાઇવેથી ભાંખરીયા જતા માર્ગ પર બે અજાણ્યા ગઠિયાનો ભેટો થઇ ગયો હતો.